Aron í ítarlegu viðtali í Einkalífinu.vísir / vilhelm Aron Már Ólafsson , betur þekktur sem Aron Mola , er einn efnilegasti leikari landsins í dag og sló hann rækilega í gegn í annarri þáttaröð af Ófærð fyrir nokkrum mánuðum . Aron er ein fyrsta samfélagsmiðlastjarna landsins og vakti fyrst athygli árið 2015 þegar hann var að fara á kostum á Snapchat . Aron er gestur vikunnar í Einkalífinu en í þættinum en þegar Aron var í Versló missti hann systur sína árið 2011 eftir skelfilegt slys og segir Aron að það hafi haft gríðarleg áhrif á hans líf . „ Við lendum öll í einhverju áfalli einhver tímann á ævinni . Fólk getur upplifað áföll mjög mismunandi , “ segir Aron og bætir við að t.d. þegar drengurinn hans datt úr rúminu hafi hann fengið flashback og kvíðaköst í kjölfarið . „ Maður þarf að tala um áföllin og ekki byrgja þau inni . Ef þú talar ekki um þetta , þá er ekkert að fara gerast . Það tók mig þrjú ár að fatta það að ég þyrfti á hjálp að halda . Á þessum þremur árum leið mér ógeðslega illa og skaðaði sjálfan mig bæði líkamlega og andlega og var ekki að díla við raunveruleikann . “ Í þættinum ræðir Aron Már einnig um Snapchat-lífið , föðurhlutverkið og samband sitt við Hildi Skúladóttur , frægðina , að hann hafi verið lagður í einelti í æsku , um hlutverk sitt í Ófærð og framtíðina en þessi frábæri leikari er á leiðinni á stóra sviðið í Þjóðleikhúsinu . Síðastliðinn áratug hefur Sólmundur Hólm Sólmundarson starfað sem skemmtikraftur og heillað þjóðina upp úr skónum .